## ΕΛΛΗΝΙΚΗ ΔΗΜΟΚΡΑΤΙΑ ΟΡΘΗ ΕΠΑΝΑΛΗΨΗ

**ΔΗΜΟΤΙΚΟ ΣΥΜΒΟΥΛΙΟ 07/12/2020**

## ΗΡΑΚΛΕΙΟΥ

## ΑΝΑΡΤΗΤΕΑ ΣΤΟ ΔΙΑΔΙΚΤΥΟ

**ΑΠΟΦΑΣΗ ΑΡΙΘΜΟΣ: 318**

**=======================**

**(Απόσπασμα από το πρακτικό αριθμ. 31)**

**===============================**

**Περίληψη: Μετακίνηση της λαϊκής αγοράς που διεξάγεται κάθε Τρίτη στην κοινότητα της Νέας Αλικαρνασσού (απόφαση 78/2020 σε ορθή επανάληψη Επιτροπής Ποιότητας Ζωής).**

**===================================================================**

Το Δημοτικό Συμβούλιο Ηρακλείου συνεδρίασεδια περιφοράς**,** σύμφωνα με τις διατάξεις του άρθρου 67 παρ. 5 του Ν. 3852/2010, όπως τροποποιήθηκε και ισχύει σήμερα με το άρθρο 184 παρ. 1 του Ν.4635/2019, την από 11-3-2020 Πράξη Νομοθετικού Περιεχομένου (ΦΕΚ Α 55/11-3-2020) άρθρο 10, την από 30-3-2020 Πράξη Νομοθετικού Περιεχομένου (ΦΕΚ Α 75/30-3-2020) άρθρο 43 παρ. 1, καθώς και την υπ. αριθμ. 40/31-03-2020 Εγκύκλιο του Υπουργείου Εσωτερικών**,** σήμερα **Δευτέρα 26 Οκτωβρίου 2020**, ύστερα από την αριθμ. **100.133/22-10-2020** πρόσκληση του κ. Προέδρου.

### 

### ΔΗΜΑΡΧΟΣ : ΒΑΣΙΛΗΣ ΛΑΜΠΡΙΝΟΣ

##### ΠΡΟΕΔΡΟΣ: ΓΡΗΓΟΡΙΟΣ ΠΑΣΠΑΤΗΣ

## ΓΡΑΜΜΑΤΕΑΣ: ΓΕΩΡΓΙΟΣ ΜΑΝΔΑΛΑΚΗΣ

## ΣΥΝΘΕΣΗ ΔΗΜΟΤΙΚΟΥ ΣΥΜΒΟΥΛΙΟΥ

========================================

Αγαπάκης Δημήτριος, Αγγελάκης Νικόλαος, Αγριμανάκης Γεώργιος, Αθανασάκης Αριστείδης, Αναστασάκης Ιωάννης, Αρχοντάκη - Καλογεράκη Στυλιανή, Βαρδαβάς Κωνσταντίνος, Βασιλάκης Εμμανουήλ, Βατσινάς Φανούριος, Βουρεξάκης Γεώργιος, Βρύσαλης Δημήτριος, Γιαλιτάκης Νικόλαος, Γιαουρτάς Δημήτριος, Δημόπουλος Νικόλαος, Δοκιανάκης Σπυρίδων, Δροσίτης Ιωάννης, Ζαμπετάκης Φανούριος, Ινιωτάκης Πέτρος, Καλονάκη Ιωάννα, Καλουδιώτη Μαρία, Καναβάκη Μαρία, Καραντινός Γεώργιος, Καραπιδάκης Γεώργιος, Κασαπάκης Μιχαήλ, Κασωτάκης Στέφανος, Κόκκορη - Παπαδάκη Ελένη, Κουκιαδάκης Ευριπίδης, Κουράκης Ιωάννης, Κώνστας Χρήστος, Λεμονή Θεοδώρα, Λυγερός Ηλίας, Μακαρόνας Γρηγόριος, Μανδαλάκης Γεώργιος, Μεραμβελλιωτάκης Νικόλαος, Νιωτάκης Γεώργιος, Ξυλούρη - Ξημέρη Μαρία, Παπαδάκη - Σκαλίδη Ειρήνη, Πασπάτης Γρηγόριος, Παττακός Μαρίνος, Περισυνάκης Αντώνιος, Πλεύρη Αριστέα, Σενετάκη Ειρήνη, Σισαμάκης Γεώργιος, Σπανάκη - Κοχιαδάκη Αθηνά, Στειακάκης Γεώργιος, Σχοιναράκη - Ηλιάκη Ευαγγελία, Τσατσάκης Αναστάσιος, Χαιρέτης Εμμανουήλ, Ψαρράς Ιωάννης.

Άπαντες παρόντες.

Τα πρακτικά της Συνεδρίασης τηρήθηκαν από τον Αναπληρωτή Προϊστάμενο του Τμήματος Υποστήριξης Πολιτικών Οργάνων Κεφάκη Εμμανουήλ και από την υπάλληλο του ανωτέρω τμήματος Σμυρνάκη Αγγελική.

Το Δημοτικό Συμβούλιο βρισκόμενο σε νόμιμη απαρτία αρχίζει τη συνεδρίαση.

**Θ Ε Μ Α: 14ο Ημερήσιας Διάταξης**

Τίθεται υπόψη του Συμβουλίου η αριθμ. πρωτ. 84.309/17-09-2020 εισήγηση **σε ορθή επανάληψη στις 03/12/2020** της Διεύθυνσης Διοικητικών Υπηρεσιών (Τμήμα Υποστήριξης Πολιτικών Οργάνων - Επιτροπή Ποιότητας Ζωής) του Δήμου, η οποία έχει ως εξής:

«Σας διαβιβάζουμε αντίγραφο της υπ’ αριθμ.**78/2020 (ΑΔΑ: ΩΡΥΡΩ0Ο-ΣΙΖ)** σε ορθή επανάληψη στις 25/11/2020 απόφαση της Επιτροπής Ποιότητας Ζωής, με θέμα **«Μετακίνηση της λαϊκής αγοράς που διεξάγεται κάθε Τρίτη στη Κοινότητα της Νέας Αλικαρνασσού»** για τη λήψη σχετικής απόφασης και παρακαλούμε για τις δικές σας ενέργειες.».

Στη συνέχεια τέθηκε υπόψη των μελών του σώματος η αριθμ. 78/2020 σε Ορθή Επανάληψη απόφαση της Επιτροπής Ποιότητας Ζωής, η οποία έχει ως εξής:

ΟΡΘΗ ΕΠΑΝΑΛΗΨΗ .

**(ημερομηνία αρ. πρωτ.)**

**ΕΛΛΗΝΙΚΗ ΔΗΜΟΚΡΑΤΙΑ ΑΔΑ: ΩΡΥΡΩ0Ο-ΣΙΖ**

**ΕΠΙΤΡΟΠΗ ΠΟΙΟΤΗΤΑΣ ΖΩΗΣ ΗΡΑΚΛΕΙΟΥ ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

###### **ΑΠΟΦΑΣΗ ΑΡΙΘΜΟΣ 78**

###### **(Αριθμός πρακτικού 16)**

1. Η Επιτροπή Ποιότητας Ζωής Ηρακλείου αποτελούμενη από τα παρόντα τακτικά μέλη της κ.κ. Αντιδήμαρχο Καραντινό Γεώργιο ως Πρόεδρο, Αρχοντάκη – Καλογεράκη Στυλιανή ως αντιπρόεδρο, Καναβάκη Μαρία, Λεμονή Θεοδώρα, Παττακό Μαρίνο, Αναστασάκη Ιωάννη, Γιαλιτάκη Νικόλαο, Χαιρέτη Εμμανουήλ, Νιωτάκη Γεώργιο, Ψαρρά Ιωάννη και Μανδαλάκη Γεώργιο.
   1. Ουδενός απόντος
2. Συνήλθε σεσυνεδρίαση **δια περιφοράς** μέσω ηλεκτρονικού ταχυδρομείου και τηλεφώνου, **στις 16/09/2020 ΗΜΕΡΑ Τετάρτη** σύμφωνα με το άρθρο 10 της από 11-03-2020 Πράξης Νομοθετικού Περιεχομένου (ΦΕΚ Α΄55/11-3-2020).
3. Τα μέλη κλήθηκαν νόμιμα με την υπ΄αριθμ. 81837/11-09-2020 πρόσκληση του κ. Προέδρου, τα πρακτικά τηρήθηκαν από τον γραμματέα της επιτροπής, υπάλληλο του Δήμου, Ψυκάκο Βαγγέλη.
4. Η Επιτροπή Ποιότητας Ζωής βρισκόμενη σε νόμιμη απαρτία, άρχισε τη συνεδρίαση.-

**Θέμα 11o:** **Μετακίνηση της λαϊκής αγοράς που διεξάγεται** **κάθε Τρίτη στη Κοινότητα της Νέας Αλικαρνασσού.**

Ο κ. Πρόεδρος έθεσε υπόψη των μελών της επιτροπής τη με αριθμ.πρωτ.75898/28.08.2020 εισήγηση του Τμήματος Αδειοδοτήσεων & Ρύθμισης Εμπορικών Δραστηριοτήτων που έχει ως εξής:

« Έχοντας υπόψη:

1. Τις διατάξεις του Ν.3463/06 «Κύρωση Κώδικα Δήμων & Κοινοτήτων».
2. Τις διατάξεις του Ν. 3852/2010 “Νέα Αρχιτεκτονική της Αυτοδιοίκησης & Αποκεντρωμένης Διοίκησης”.
3. Την αρ.πρωτ.85250/03-09-2019 απόφαση Δημάρχου Ηρακλείου ¨Περί ορισμού Αντιδημάρχων και παροχή εξουσιοδότησης προς αυτούς΄΄
4. Τις υπ.αρ 27/2019, 09/2020 και 13/2020 αποφάσεις του Συμβουλίου της Δημοτικής Κοινότητας της Νέας Αλικαρνασσού για την μετακίνηση της λαϊκής αγοράς της Τρίτης στις οδούς που περιγράφονται στις ως άνω αποφάσεις.

Η Επιτροπή Ποιότητας Ζωής, λαμβάνοντας υπόψη τα ανωτέρω καλείται να αποφασίσει για:

-Την μεταφορά της λαϊκής αγοράς της Τρίτης από τις οδούς Αρτεμησίας και Διονυσίου στην οδό Μικράς Ασίας από την οδό Σταδίου μέχρι και την συμβολή της με την οδό Ι. Προκοπίδη (πριν τον οικισμό Αγίου Νεκταρίου) προσωρινά μέχρι να ολοκληρωθούν οι εργασίες στο δημοτικό ακίνητο έμπροσθεν του Καταστήματος Κράτησης Νέας Αλικαρνασσού που θα στεγάσει την λαϊκή αγορά οριστικά (Απόφαση υπ.αρ. 27/2019).

- Εναλλακτικά προτείνεται η μεταφορά της στην οδό Πυθέως και Ιωάννη Προκοπίδη μέχρι και την συμβολή της με την οδό Μικράς Ασίας προσωρινά μέχρι να ολοκληρωθούν οι διαδικασίες στο δημοτικό ακίνητο έμπροσθεν του Καταστήματος Κράτησης Νέας Αλικαρνασσού που θα στεγάσει την λαϊκή αγορά μόνιμα (Απόφαση υπ.αρ. 09/2020).

- Επίσης εναλλακτικά προτείνεται η θέση που προτάθηκε από τους Συλλόγους Εμπόρων και Παραγωγών: η οδός Αναπαύσεως από την Λ. Ικάρου μέχρι και την οδό Αναγεννήσεως και η οδός Αναγεννήσεως από την οδό Αναπαύσεως μέχρι την οδό Σταδίου, προσωρινά μέχρι να ολοκληρωθούν οι διαδικασίες στο δημοτικό ακίνητο έμπροσθεν του Καταστήματος Κράτησης Νέας Αλικαρνασσού που θα στεγάσει την λαϊκή αγορά μόνιμα (Απόφαση υπ.αρ.13/2020)

Ακολούθως ο κ. Πρόεδρος αναφέρει ότι η με αριθμ. πρωτ. 75898/28.08.2020 εισήγηση του Τμήματος Αδειοδοτήσεων & Ρύθμισης Εμπορικών Δραστηριοτήτων, δημοσιοποιήθηκε στα μέσα μαζικής ενημέρωσης και αναρτήθηκε στον πίνακα ανακοινώσεων και στην ιστοσελίδα του Δήμου , σύμφωνα με την 67/2020 απόφαση της Επιτροπής Ποιότητας Ζωής, για να λάβουν γνώση οι δημότες και οι φορείς της πόλης και να εκφράσουν τυχόν απόψεις ή αντιρρήσεις τους.

Στη συνέχεια το θέμα εισήχθη εκ νέου στην Επιτροπή Ποιότητας Ζωής για τη λήψη σχετικής απόφασης.

Στα μέλη της Επιτροπής διαβιβάστηκαν και τα έγγραφα διαμαρτυρίας από:

* Γυμνάσιο Ν. Αλικαρνασσού δια του Διευθυντή του σχολείου κ. Σφυράκη Μιχάλη, με αρ. πρωτ. 78778/04.09.2020
* Κέντρο ξένων γλωσσών «be smart» δια της ιδιοκτήτριας κα Μπελλίνα Σπυριδάκη, με αρ. πρωτ. 80504/09.09.2020

O αρμόδιος Αντιδήμαρχος κ. Σισαμάκης Γιώργος προτείνει την τρίτη εναλλακτική, ήτοι την μετακίνηση στην οδό Αναπαύσεως από την Λ. Ικάρου μέχρι και την οδό Αναγεννήσεως και στην οδό Αναγεννήσεως από την οδό Αναπαύσεως μέχρι την οδό Σταδίου. (Απόφαση υπ.αρ.13/2020 της κοινότητας Ν. Αλικαρνασσού)

Ο κ. Πρόεδρος πρότεινε να γίνει δεκτή η εισήγηση του Αντιδημάρχου κ. Σισαμάκη Γεώργιου.

Τα μέλη της Επιτροπής κ.κ. Γιαλιτάκης Νικόλαος, Ψαρράς Ιωάννης, Χαιρέτης Εμμανουήλ και Μανδαλάκης Γεώργιος ψηφίζουν λευκό και αναφέρουν πως θα τοποθετηθούν στη συνεδρίαση του Δημοτικού Συμβουλίου.

Στη συνέχεια ο κ. Πρόεδρος παρακάλεσε για τη λήψη σχετικής αποφάσεως.

**Η ΕΠΙΤΡΟΠΗ ΠΟΙΟΤΗΤΑΣ ΖΩΗΣ**

Αφού έλαβε υπόψη της :

1. Την με αριθμ.πρωτ. 75898/28.08.2020 εισήγηση του Τμήματος Αδειοδοτήσεων & Ρύθμισης Εμπορικών Δραστηριοτήτων.
2. Τις υπ. αρ. 27/2019, 9/2020 και 13/2020 αποφάσεις του Συμβουλίου της Κοινότητας Ν. Αλικαρνασσού.
3. Την 67/2020 προηγούμενη απόφασή της.
4. Το με αρ. 07/2020 πρακτικό της Επιτροπής Λαϊκών αγορών της Περιφέρειας.
5. Το με αρ. πρωτ. 78778/04.09.2020 έγγραφο από το Γυμνάσιο Ν. Αλικαρνασσού
6. Το με αρ. πρωτ. 80504/09.09.2020 έγγραφο από το Κέντρο ξένων γλωσσών «be smart»
7. Τις σχετικές διατάξεις του Δημοτικού και Κοινοτικού Κώδικα και του Ν. 3852/2010 όπως τροποποιήθηκαν και ισχύουν από τις διατάξεις των Νόμων. 4555/2018, 4623/2019, 4625/2019.
8. Όλα τα έγγραφα που αναφέρονται στο ιστορικό της παρούσης.

**Α Π Ο Φ Α Σ Ι Ζ Ε Ι Ο Μ Ο Φ Ω Ν Α**

**Α.** Εισηγείται στο Δημοτικό Συμβούλιο την **μετακίνηση** της λαϊκής αγοράς που διεξάγεται κάθε Τρίτη στη Ν. Αλικαρνασσό από τις οδούς Αρτεμησίας και Διονυσίου,

* στην οδό Αναπαύσεως από την Λ. Ικάρου μέχρι και την οδό Αναγεννήσεως και στην οδό Αναγεννήσεως από την οδό Αναπαύσεως μέχρι την οδό Σταδίου,

προσωρινά μέχρι να ολοκληρωθούν οι εργασίες στο δημοτικό ακίνητο έμπροσθεν του Καταστήματος Κράτησης Νέας Αλικαρνασσού που θα στεγάσει την λαϊκή αγορά οριστικά.

**Β.** Τα μέλη της Επιτροπής κ.κ. Γιαλιτάκης Νικόλαος, Ψαρράς Ιωάννης, Χαιρέτης Εμμανουήλ και Μανδαλάκης Γεώργιος ψηφίζουν λευκό.»

**Σχετικά** με τη γνωμοδότηση της Τροχαίας Ηρακλείου με αρ. πρωτ. 2009/4/51-λθ/23-9-2020 **ο Αντιδήμαρχος κ. Σισαμάκης Γιώργος** ανέφερε πως για το χρονικό διάστημα που θα λειτουργεί η λαϊκή αγορά στις οδούς Αναπαύσεως και Αναγεννήσεως, η πρόσβαση στο Κοιμητήριο και στο σχολικό συγκρότημα θα γίνεται εναλλακτικά μέσω της οδού Ορακίων, αλλά και μέσω της οδού 1922, ώστε να μη δημιουργείται πρόβλημα στην ομαλή λειτουργία τους.

Υπενθυμίζεται πως η εγκατάσταση της λαϊκής αγοράς στους παραπάνω δρόμους θα είναι προσωρινή, μέχρι να τελειώσουν οι εργασίες στο δημοτικό οικόπεδο που βρίσκεται έμπροσθεν του σωφρονιστικού καταστήματος Ν. Αλικαρνασσού.

**Στη συνέχεια** ο επικεφαλής της παράταξης «Ηράκλειο 3.7.5» κ. Γιάννης Κουράκης απάντησε **ΝΑΙ** στην προσωρινή εγκατάσταση στην προτεινόμενη περιοχή (με την αυστηρή επισήμανση ότι ο χρόνος λειτουργίας εκεί δεν θα υπερβεί το προβλεπόμενο από τον κανονισμό, χρόνο).

**Ακολούθως** ο επικεφαλής της παράταξης «Ηράκλειο Ενεργοί Πολίτες» κος Λυγερός Ηλίας ανέφερε ότι ψηφίζουν **λευκό** για τη λήψη της απόφασης αυτής*.*

**Κατόπιν** ο επικεφαλής της παράταξης «Λαϊκή Συσπείρωση Ηρακλείου» κ. Βρύσαλης Δημήτριος ανέφερε τα εξής: Προτιμούμε τις δυο πρώτες λύσεις, κοντά στις φυλακές. Έτσι κι αλλιώς, πρέπει να επιταχυνθούν οι διαδικασίες για τη μόνιμη εγκατάστασή της μπροστά από τις φυλακές. Ψηφίζουμε **κατά**.

**Στη συνέχεια** ο επικεφαλής της παράταξης «Συν+ΠΡΑΞΗ ΔΗΜΟΤΩΝ ΗΡΑΚΛΕΙΟΥ –ΑΜΕΣΗ ΔΗΜΟΚΡΑΤΙΑ» κ. Ινιωτάκης Πέτρος ανέφερε ότι ψηφίζουν **λευκό** για τη λήψη της απόφασης αυτής

**Οι επικεφαλής των παρατάξεων** «Ηράκλειο για όλους» κ. Σισαμάκης Γεώργιος, «ΣυνΕργασία ΓΙΑ ΤΟ ΗΡΑΚΛΕΙΟ» κ. Κουκιαδάκης Ευριπίδης, «ΗράκλειΟΝ Αξίζει» κ. Σχοιναράκη–Ηλιάκη Ευαγγελία και «Ηράκλεια Πρωτοβουλία» κ. Βασιλάκης Εμμανουήλ δήλωσαν ότι ψηφίζουν θετικά.

Η εισήγηση και η υπ. αριθμ. **78/2020 σε ορθή επανάληψη** απόφαση της Επιτροπής Ποιότητας Ζωής, έγιναν δεκτές από τα μέλη του Συμβουλίου και ο κ. Πρόεδρος παρακάλεσε για τη λήψη σχετικής απόφασης.

**ΤΟ ΔΗΜΟΤΙΚΟ ΣΥΜΒΟΥΛΙΟ**

* + 1. Αφού έλαβε υπόψη την εισήγηση της Υπηρεσίας, την αριθμ. **78/2020 σε ορθή επανάληψη** απόφαση της Επιτροπής Ποιότητας Ζωής, τις διατάξεις του άρθρου 65 του Ν. 3852/2010 όπως ισχύει, τις διατάξεις του άρθρου 67 παρ. 5 του Ν. 3852/2010, όπως τροποποιήθηκε και ισχύει σήμερα με το άρθρο 184 παρ. 1 του Ν.4635/2019, την από 11-3-2020 Πράξη Νομοθετικού Περιεχομένου (ΦΕΚ Α 55/11-3-2020) άρθρο 10, την από 30-3-2020 Πράξη Νομοθετικού Περιεχομένου (ΦΕΚ Α 75/30-3-2020) άρθρο 43 παρ. 1, καθώς και την υπ. αριθμ. 40/31-03-2020 Εγκύκλιο του Υπουργείου Εσωτερικών

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Τη **μετακίνηση** της λαϊκής αγοράς που διεξάγεται κάθε Τρίτη στη Ν. Αλικαρνασσό από τις οδούς: Αρτεμησίας και Διονυσίου, στην οδό Αναπαύσεως από την Λ. Ικάρου μέχρι και την οδό Αναγεννήσεως και στην οδό Αναγεννήσεως από την οδό Αναπαύσεως μέχρι την οδό Σταδίου,

προσωρινά μέχρι να ολοκληρωθούν οι εργασίες στο δημοτικό ακίνητο έμπροσθεν του Καταστήματος Κράτησης Νέας Αλικαρνασσού που θα στεγάσει τη λαϊκή αγορά οριστικά.

Μειοψηφούντων των Δημοτικών Συμβούλων κ.κ. Βρύσαλη Δημητρίου και Κασαπάκη Μιχαήλ, οι οποίοι δε συμφωνούν με τη λήψη της απόφασης αυτής.

Οι Δημοτικοί Σύμβουλοι κ.κ. Αθανασάκης Αριστείδης, Δοκιανάκης Σπυρίδων, Καλουδιώτη Μαρία, Λυγερός Ηλίας, Μανδαλάκης Γεώργιος, Τσατσάκης Αναστάσιος, Ινιωτάκης Πέτρος και Καραπιδάκης Γεώργιος έδωσαν λευκή ψήφο κατά τη λήψη της απόφασης αυτής.

΄Εγινε αποφασίστηκε και υπογράφηκε

Ο Πρόεδρος Τα Μέλη

# (Ακολουθούν οι υπογραφές)

#### Ακριβές αντίγραφο ατελές για Δημ. Υπηρεσία

Ηράκλειο 02 / 11 / 2020

Ο Γραμματέας